
  Inspecţia Judiciară

Comisia 4 „Transparenţă şi Integritate”
HOTĂRÂRI PRONUNŢATE DE SECŢIA PENTRU JUDECĂTORI 

ÎN MATERIA ÎNCĂLCĂRII DISPOZIŢIILOR DIN CODUL DEONTOLOGIC 

în perioada 2007 – 2011
	NR.

 CRT.
	SITUAŢIA DE FAPT 
	HOTĂRÂREA SECŢIEI PENTRU JUDECĂTORI 
	HOTĂRÂREA PRONUNŢATĂ ÎN RECURS

	1. 
	B.L. – Tribunalul B.

Art. 14 din Codul deontologic

Judecătorul a dispus îndepărtarea expertizei din dosar pe motiv că nu poate fi utilizată ca probă şi restituirea către INML „Mina Minovici” şi a dat dispoziţie de a nu fi achitată suma reprezentând contravaloarea expertizei, fapt care ar fi condus la discreditarea activităţii INML
	Hot. 453/27.11.2008

S-a respins sesizarea


	Fără cale de atac declarată

	2. 
	C.R. – Tribunalul C.S.

Art. 8 şi 9 alin. 1, 2 Cod deontologic

Judecătorul a impus unui inculpat, în şedinţa de judecată, să facă publice numele persoanelor pe care le-a denunţat ca participanţi la activitatea infracţională, în condiţiile în care pentru ceilalţi inculpaţi nu s-a aplicat acelaşi tratament.
	Hot. 458/04.12.2008

S-a respins sesizarea


	Fără cale de atac declarată

	3. 
	D.V.C.  –  Tribunalul C.

Art. 15 alin. 1 şi art. 18 alin. Cod deontologic

Judecătorul, în cadrul unui seminar organizat de L.A.D.O. a făcut o serie de afirmaţii defăimătoare la adresa sistemului judiciar şi a colegilor magistraţi.
	Hot. 24/22.01.2009

S-a admis excepţia nelegalei sesizări a Secţiei şi s-a respins sesizarea formulată de comisia de disciplină pentru judecători 


	Fără cale de atac declarată

	4. 
	C.C. – Judecătoria S.

Art. 17 din Codul deontologic

Judecătorul, împreună cu alte două persoane, s-a prezentat la sediul redacţiei unui ziar care a publicat un articol în termeni virulenţi la adresa sa, şi a solicitat explicaţii de la redactor, făcând astfel posibilă crearea unui incident în urma căruia aceeaşi publicaţie a editat un nou articol privitor la comportamentul necorespunzător al magistratului, cu consecinţe directe asupra imaginii justiţiei.
	Hot. 25/22.01.2009

S-a constatat că au fost încălcate disp. art. 17 din Codul deontologic


	Prin Hotărârea Plenului CSM nr. 371/05.03.2009 a fost respinsă contestaţia 

	5. 
	B.A. –Tribunalul A.

Art. 9 alin. 2 din Codul deontologic

După şedinţa de judecată, judecătorul s-a deplasat într-un local public împreună cu o parte din participanţii la procedura judiciară ce se afla în curs de desfăşurare pe rolul completului pe care îl prezida, faptă ce a ajuns la cunoştinţa publicului, printr-un articol de presă. 
	Hot. 26/22.01.2009

S-a constatat că au fost încălcate disp. art. 9 alin. 2 din Codul deontologic


	Fără cale de atac declarată

	6. 
	Ţ.S.P. – Judecătoria N.

Art. 14 din Codul deontologic

În cursul unei şedinţe de judecată, judecătorul nu a permis avocatului unei părţi să adreseze întrebări unui martor, a refuzat să consemneze aceste întrebări în vederea menţionării lor în încheierea de şedinţă, iar la solicitările repetate ale avocatului de a fi notate, s-a angajat într-o discuţie contradictorie cu acesta şi a dispus amendarea lui pentru atitudine necorespunzătoare, solicitând organelor de poliţie îndepărtarea acestuia din sala de judecată.                                
	Hot. 27/22.01.2009

S-a constatat că au fost încălcate disp. art. 14 din Codul deontologic

 
	Prin Hotărârea Plenului CSM nr. 617/02.04.09 a fost respinsă contestaţia 

	7. 
	T.C. – Judecătoria F.

Art. 12 şi 14 din Codul deontologic

Pe parcursul unei şedinţe de judecată, judecătorul a avut o conduită necorespunzătoare, în sensul că a folosit expresii neprotocolare şi familiare faţă de părţi, a schiţat gesturi nepotrivite şi a făcut aprecieri în legătură cu modul în care sunt redactate cererile de chemare în judecată, cu privire la prestaţia avocaţilor în sala de judecată, de natură să afecteze solemnitatea şedinţei de judecată.
	Hot. 28P/22.01.2009

S-a respins sesizarea


	Fără cale de atac declarată

	8. 
	L.M. – Tribunalul B.

Art. 9 alin. 1 din Codul deontologic

Judecătorul a soluţionat un dosar, în condiţiile în care a cunoscut că soţul său este angajat al societăţii reclamante, deşi avea obligaţia morală de a se abţine de la judecarea pricinii, în vederea asigurării aparenţei de obiectivitate şi imparţialitate a instanţei de judecată.
	Hot. 149/05.03.2009

S-a respins sesizarea


	Fără cale de atac declarată

	9. 
	C.I. – Judecătoria V.D.
Art. 12 şi 14 din Codul deontologic

Judecătorul a certificat primirea unor înscrisuri depuse în şedinţă publică înscriind pe acestea rezoluţia „primit după pronunţare”, fără a trece data la care au fost depuse. Acelaşi judecător a avut o atitudine neconformă cu statutul de magistrat, faţă de apărătorul unei părţi care a formulat mai multe cereri legitime în instanţă. Acelaşi judecător a soluţionat o cerere de scutire plata amendă, deşi împotriva sa aceeaşi parte formulase o cerere de recuzare, care îl împiedica să participe la orice activitate procesuală în cauza respectivă, până la soluţionarea incidentului procedural.
	Hot. 150/05.03.2009

S-a constatat că au fost încălcate disp. art. 12 şi 14 din Codul deontologic


	Fără cale de atac declarată

	10. 
	V.S. – Tribunalul V.

Art. 9 alin. 2 şi art. 17 din Codul deontologic

S-a reţinut că stabilirea reşedinţei de către un judecător într-un apartament a cărei situaţie juridică nu era stabilită irevocabil, după ce făcuse parte din completul de judecată ce a soluţionat cauza de partaj a respectivului imobil, este de natură să altereze încrederea în imparţialitatea sa şi să creeze îndoieli cu privire la probitatea sa morală.
	Hot. 257/26.03.2009

S-a constatat că au fost încălcate disp. art. 9 alin. 2 şi 17 din Codul deontologic


	Fără cale de atac declarată

	11. 
	G.D.C. – Curtea de Apel C.

Art. 9 alin. 2 din Codul deontologic

Judecătorul a contestat, în numele unei organizaţii profesionale a judecătorilor, votul Camerei deputaţilor prin care parlamentarii şi-au asumat o răspundere politică în privinţa solicitării de începere a urmăririi penale faţă de doi deputaţi
	Hot. 455P/22.04.2010  

S-a respins sesizarea


	Fără cale de atac declarată

	12. 
	C.A. – Tribunalul B.

Art. 12 din Codul deontologic

S-a reţinut că judecătorul a dat mai multe declaraţii de avere, între care există mai multe neconcordanţe, care au fost publicate succesiv pe pagina de internet a Consiliului Superior al Magistraturii. 
	Hot. 456/22.04.2010

S-a respins sesizarea


	Fără cale de atac declarată

	13. 
	A.V. - Judecătoria S.

Art. 9 alin. 1 din Codul deontologic

Judecătorul nu a formulat declaraţie de abţinere de la soluţionarea unei cauze având ca obiect contestaţie la executare, în care se solicita anularea unor acte de executare întocmite de un executor judecătoresc care este naşul său de cununie, fapt ce se impunea pentru asigurarea aparenţei de obiectivitate şi imparţialitate a instanţei.
	Hot. 457/22.04.2010

S-a constatat că au fost încălcate disp. art. 9 alin. 1 din Codul deontologic


	În curs de soluţionare a căii de atac

	14. 
	F.C. - Judecătoria B.

 Art. 12, 16 şi 17 din Codul deontologic

Judecătorul a comunicat Tribunalului A. date nereale cu privire la situaţia restanţelor în redactarea hotărârilor.
	Hot. 459/22.04.2010

S-a respins sesizarea


	Fără cale de atac declarată

	15. 
	S. A.B. - Tribunalul C.

Art. 9 alin. 1 din Codul deontologic

Judecătorul nu a formulat declaraţie de abţinere într-o cauză în care, asistenţa judiciară a uneia din părţile implicate în proces era asigurată de către naşa sa de cununie.

	Hot. 460/22.04.2010

S-a constatat că au fost încălcate disp. art. 9 alin. 1 din Codul deontologic


	Fără cale de atac declarată

	16. 
	M.M.C. – Tribunalul S.

 Art. 12 din Codul deontologic

S-a reţinut că judecătorul nu a respectat programul de lucru şi a refuzat nejustificat să semneze condica de prezenţă, aşa cum era stabilit printr-o hotărâre a colegiului de conducere al instanţei.
	Hot. 563/20.05.2010

S-a respins sesizarea

 
	Fără cale de atac declarată

	17. 
	I. C.– Judecătoria T.

Art. 10 cu referire la art. 9 alin. 2 din Codul deontologic

Judecătorul a dispus încuviinţarea executării silite a unui titlu executoriu a cărui analiză a format obiectul unui alt dosar civil, cu aceleaşi părţi, în care acelaşi judecător s-a abţinut de la judecarea cauzei.
	Hot. 888/23.09.2010

S-a respins sesizarea ca rămasă fără obiect


	Fără cale de atac declarată

	18. 
	O.M. - Judecătoria C. 

Art. 10 cu referire la art. 9 alin. 1, 2 din Codul deontologic

Judecătorul, desemnat să asigure permanenţa, a intrat în compunerea completului de judecată, la un singur termen, şi a dispus măsuri într-un dosar în care, la un alt termen de judecată soţia sa asigurase reprezentarea uneia din părţi, în baza unui acord de substituire a apărătorului ales.
	Hot. 1141/11.11.2010

S-a respins sesizarea


	Fără cale de atac declarată


    Coordonator: jud. Cristi Danileţ,

